На основу члана 2. Закона о изменама и допунама Закона о локалној самоуправи (''Службени гласник РС'', број 47/2018) и члана 22. Пословника Општинског већа општине Велика Плана (''Међуопштински службени лист општина Велика Плана и Смедеревска Паланка'', број 47/2008),

Општинско веће општине Велика Плана, на 99. седници одржаној 30. новембра 2018. године , донело је

**З А К Љ У Ч А К**

**О СПРОВОЂЕЊУ ЈАВНЕ РАСПРАВЕ**

1. Одређује се спровођење јавне расправе о Плану инвестиционих активности које ће се финансирати из буџета општине Велика Плана у 2019. години.

2. Утврђује се Програм јавне расправе о Плану инвестиционих активности које ће се финансирати из буџета општине Велика Плана у 2019. години.

3. Јавна расправа о Програму инвестиционих активности које ће се финансирати из буџета општине Велика Плана у 2019. години спровешће се од 1. децембра 2018. године до закључно са 5. децембром 2018. године.

4. Овај закључак, ради реализације, доставити Општинској управи општине Велика Плана.

**Број: 037-318/2018-I**

**У Великој Плани, 30. новембра 2018. години**

**ОПШТИНСКО ВЕЋЕ ОПШТИНЕ ВЕЛИКА ПЛАНА**

**ПРЕДСЕДНИК**

Игор Матковић, с.р.

**ПРОГРАМ ЈАВНЕ РАСПРАВЕ**

**О ПЛАНУ ИНВЕСТИЦИОНИХ АКТИВНОСТИ КОЈЕ ЋЕ СЕ ФИНАНСИРАТИ**

**ИЗ БУЏЕТА ОПШТИНЕ ВЕЛИКА ПЛАНА У 2019. ГОДИНИ**

1. Општинска управа општине Велика Плана спровиди јавну расправу о Плану инвестиционих активности које ће се финансирати из буџета општине Велика Плана у 2019. години.

2. Ради спровођења јавне расправе из тачке 1. овог Програма, Општинска управа општине Велика Плана образује комисију, и то:

- Бобан Илић, за председника;

- Ненад Цветковић, за члана;

- Саша Стојадиновић, за члана.

3. План инвестиционих активности које ће се финансирати из буџета општине Велика Плана у 2019. години саставни је део овог Програма.

4. Јавна расправа о Плану инвестиционих активности које ће се финансирати из буџета општине Велика Плана у 2019. години спровешће се од 1. децембра 2018. године до 5. децембра 2018. године.

5. Закључак о спровођењу јавне расправе и Програм јавне расправе о Плану инвестиционих активности које ће се финансирати из буџета општине Велика Плана у 2019. години објавити на огласној табли органа Општине, званичном сајту општине Велика Плана, уз позив органима Општине, невладиним организацијама, стручној јавности, као и другим заинтересованим субјектима и грађанима да узму учешћа у јавној расправи, тако што своје примедбе, предлоге и сугестије, са образложењем, у писаном облику, могу доставити Комисији из тачке 2. овог Програма, путем електронске поште на е-mail адресу: nenad.cvetkovic@velikaplana.rs, непосредно или путем поште на адресу: Општинска управа општине Велика Плана, Комисија за спровођење јавне расправе, Улица Милоша Великог број 30, канцеларија 47, са напоменом – ''За јавну расправу о Плану инвестиционих активности''.

Позив за учешће у јавној расправи упутиће се свим заинтересованим лицима и путем ТВ ''Плана''.

6. По окончању јавне расправе, Комисија из тачке 2. овог Програма ће анализирати све примедбе, предлоге и сугестије учесника у јавној расправи и на основу тога сачинити извештај о спроведеној јавној расправи и исти без одлагања доставити одељењу Општинске управе општине Велика Плана надлежном за послове финансија ради разматрања и могућег укључивања појединих примедаба, предлога и сугестија у Нацрт Одлуке о буџету општине Велика Плана за 2019. годину.